সব মিলিয়ে বলা যায় এ মুহূর্তে ভারতীয় চলচ্চিত্র শিল্পের সবচেয়ে সম্মানিত ও যোগ্য চলচ্চিত্রকার শ্যাম বেনেগাল। মৃণাল সেন এখনো জীবিত বটে, তবে তিনি বয়সের (৯২ বছর) কারণে অবসরে। কাজেই বঙ্গবন্ধুর বায়োপিক নির্মাণে শ্যাম বেনেগালই যোগ্য নির্মাতা। কর্মঠ এই নির্মাতার সুদীর্ঘ অভিজ্ঞতা বায়োপিক নির্মাণে পূর্ব অভিজ্ঞতা তাঁকে বঙ্গবন্ধুর বায়োপিক নির্মাণে যথেষ্ট সহায়তা করবে। আমাদের দায়িত্ব তাঁকে বাংলাদেশের সম্মানের সঙ্গে স্বাগত জানানো এবং তাঁর কাজে সর্বোতভাবে সহযোগিতা করা। আমাদের নিজের স্বার্থে।